cyanic-selkie/wikianc huggingface dataset:
பெல்லாரி (மக்களவைத் தொகுதி)
பெல்லாரி மக்களவைத் தொகுதி (ಬಳ್ಳಾರಿ ಲೋಕ ಸಭೆ ಚುನಾವಣಾ ಕ್ಷೇತ್ರ) கருநாடகாவில் உள்ள 28 மக்களவைத் தொகுதிகளில் ஒரு தொகுதியாகும். இத்தொகுதி பழங்குடியினருக்காக ஒதுக்கப்பட்டுள்ளது. 2009ல் நடைபெற்ற மக்களவைத் தேர்தலில் பாரதிய ஜனதா கட்சியைச் சேர்ந்த சாந்தா வெற்றி பெற்றதாக அறிவிக்கப்பட்டதை எதிர்த்து தொடரப்பட்ட வழக்கில் தேர்தல் முடிவை ரத்து செய்து கர்நாடகா உயர்நீதிமன்றம் சூன் 11, 2012 அன்று அறிவித்தது
சட்டசபைத் தொகுதிகள்
பெல்லாரி மக்களவைத் தொகுதியில் கீழ்க்காணும் எட்டு சட்டசபைத் தொகுதிகள் உள்ளன:
மக்களவை உறுப்பினர்கள்
மைசூர் மாகாணம்.: கர்நாடக மாநிலம்:
இவற்றையும் பார்க்கவும்
பகுப்பு:பள்ளாரி மாவட்டம்
புறப்பாடு (தன்வரலாறு)
புறப்பாடு என்பது ஜெயமோகன் எழுதிய தன்வரலாற்று நூல் ஆகும். இந்நூலில் அவர் தன் பத்தொன்பதாவது வயதில் முதல்முறையாக வீட்டைவிட்டுக் கிளம்பியதையும் பின்னர் மீண்டும் சில மாதங்கள் கழித்து வீட்டைவிட்டுக் கிளம்பி இந்தியாவெங்கும் அலைந்ததையும் விவரிக்கிறார். அவ்விரு பயணங்களுமே புறப்பாடு எனப்படுகின்றன. இந்நூல் நற்றிணைப்பதிப்பகத்தால் வெளியிடப்பட்டுள்ளது
அமைப்பு
புறப்பாடு இரு பகுதிகளைக் கொண்டது. முதல்பகுதியில் வீட்டைவிட்டுக் கிளம்பும் ஜெயமோகன் தலித் மாணவர்களுக்கான விடுதியில் அவர்களுடன் தங்கியிருந்ததை விவரிக்கிறார். அவர்களின் நட்பு, உழைப்பு ஆகியவற்றை சித்தரிக்கிறார். இரண்டாம்பகுதியில் அவர் சென்னை காசி ஹரித்வார் பூனா போன்ற ஊர்களில் நாடோடியாக அலைந்த வாழ்க்கையின் சித்திரங்கள் உள்ளன
பகுப்பு:தன்வரலாறுகள்
வீரமாமுனிவர் செய்த தமிழ் எழுத்துச் சீர்திருத்தம்
வீரமாமுனிவர் செய்த தமிழ் எழுத்துச் சீர்திருத்தம் என்னும் கட்டுரை கான்சுடண்டின் சோசப்பு பெசுக்கி (ஆங்கிலம்: Constantine Joseph Beschi) (1680-1747) என்னும் இயற்பெயரும் வீரமாமுனிவர் என்னும் சிறப்புப் பெயரும் கொண்ட தமிழறிஞர் ஒரு சில தமிழ் எழுத்துக்களைச் சீர்திருத்தி அமைத்த வரலாற்றை எடுத்துரைக்கிறது. வீரமாமுனிவர் தமிழகத்தில் 1710இலிருந்து 1747 வரை மறைப்பணியும் தமிழ்ப்பணியும் ஆற்றினார். தலைசிறந்த தமிழறிஞரான அவர் இலக்கணம், இலக்கியம், அகராதி, சிறுகதை போன்ற பல துறைகளில் தமிழ் வளர்ச்சிக்குப் பெரிதும் பங்களித்தார். தமிழுக்கு அவர் ஆற்றிய ஒரு சீரிய பணி தமிழ் எழுத்துக்களில் அவர் கொணர்ந்த சீர்திருத்தம் ஆகும்.
1) அகரத்தையும் ஆகாரத்தையும் வேறுபடுத்தல்
வீரமாமுனிவர் காலத்தில் ஆகாரத்தை எழுதும் பொழுது அகரத்தின் மேல் புள்ளியிட்டு எழுதியதை விடுத்து அகரத்திற்கு சுழியிட்டு ஆகாரத்தை எழுதினார் அ் => ஆ
2) எகரத்தையும் ஏகாரத்தையும் வேறுபடுத்தல்
முனிவர் காலத்திற்கு முன்னால் "எ" என்னும் எழுத்து குறிலாகவும் நெடிலாகவும் ஒலிப்புப் பெற்றது. அவர் குறிலுக்கும் நெடிலுக்கும் வேறுபாடு காண்பிக்க எகரத்தில் வருகின்ற மேல் கோடு நீட்டிச் சுழித்தால் அதை நெடிலாக ஒலிக்கலாம் என்று சீர்திருத்தம் கொணர்ந்தார். ஆனால் அச்சீர்திருத்தம் தற்போது வழக்கத்தில் இல்லை. அவர் இயற்றிய தமிழ்-இலத்தீன் அகராதி (1744) முழுவதிலும் "ஏ" என்னும் எழுத்தை "எு" என்றே எழுதியுள்ளார். இப்போது ஏகாரத்தில் இடப்படுகின்ற கீழ் வளைகோட்டைக் கொண்டுவந்தது யார் என்று தெரியவில்லை. எ் => எு
3) ஒகரத்தையும் ஓகாராத்தையும் வேறுபடுத்தல்
இங்கேயும் குறிலையும் நெடிலையும் வேறுபடுத்த வீரமாமுனிவர் ஒகரத்தின் கீழே சுழி சேர்த்து அதை நெடிலாக்கினார். ஒ் => ஓ
1) எகர ஏகார உயிர்மெய் வேறுபடுத்தல்
தேன் என்பதைத் தென் என்பதிலிருந்து வேறுபடுத்த எகர ஒலி ஏகார ஒலியாக வேண்டும். இவ்வேறுபாட்டைக் காட்ட வீரமாமுனிவர் எகர ஒலியைச் சுட்டுகின்ற கொம்புக்கு மேலே சுழி அமைத்து, ஏகார ஒலி பெறச் செய்தார். தெ்ன் => தேன்.
2) ஒகர ஓகார உயிர்மெய் வேறுபடுத்தல்
கோல் என்னும் சொல்லைக் கொல் என்னும் சொல்லிலிருந்து வேறுபடுத்த ஒகர ஒலி ஓகார ஒலியாக வேண்டும். இவ்வேறுபாட்டைக் காட்ட முனிவர் ஒகர ஒலியைச் சுட்டுகின்ற கொம்புக்கு மேலே சுழி அமைத்து, ஓகார ஒலி பெறச் செய்தார். தெ்ால் => தோல்
3) உயிர்மெய்யெழுத்தில் ஆகாரத்தையும் ஓகாரத்தையும் சுட்டும் காலை ரகரத்திலிருந்து வேறுபடுத்தல்
மான் என்னும் சொல்லிலும் கோன் என்னும் சொல்லிலும் ஆகாரமும் ஓகாரமும் வருகின்றன. அவற்றைக் குறிக்க பயன்படும் கால் ரகரம் போல் இருந்தாலும் அது கீழே வளைவு பெறுவதில்லை. இவ்வாறு வளைவு கொடுத்து நெடிலைச் சுட்டும் காலை ரகரத்திலிருந்து வேறுபடுத்தும் முறை வீரமாமுனிவர் கொணர்ந்த சீர்திருத்தம் அல்ல. அவர் காலத்திலேயே சிலர் கிரந்த ரகரம் போன்ற இம்முறையைக் கையாண்டனர் என்றும், தாமும் அவ்வாறு எழுதியதாகவும் முனிவர் கூறுகிறார். அதையே அவரும் பயன்படுத்தி வழக்கத்தில் கொண்டுவந்தார்.இந்த ரகரம் சீர்திருத்தம் மலையாளத்தில் உள்ள ரகரம் "ര" போல இருந்தது
பயன்
உயிரெழுத்திலும் உயிர்மெய்யெழுத்திலும் வீரமாமுனிவர் கொணர்ந்த எகர ஒகர சீர்திருத்தத்தை ஆட்சியாளரும், அச்சகத்தாரும், அச்சடித்தோரும் ஏற்று நடைமுறைக்குக் கொண்டு வந்ததால் அச்சீர்திருத்தம் இன்றும் நிலைபெற்று, அனைவரும் மேற்கொள்ளும் வழக்கமாக வந்துவிட்டது.
தாம் செய்த எழுத்துச் சீர்திருத்தம் பற்றி வீரமாமுனிவரே தமது தமிழ்-இலத்தீன் அகராதியின் (1744) முன்னுரையில் 15ஆம் பத்தியில் விளக்கியுள்ளார்.
வீரமாமுனிவர் செய்த எழுத்துச் சீர்திருத்தத்தின் சிறப்பை ச. இராசமாணிக்கம் கீழ்வருமாறு விவரிக்கிறார்:
தொல்காப்பியர் காலத்திலிருந்து தமிழ் எழுத்துக்களை எவராலும் மாற்ற முடியவில்லை...வெளிநாட்டில் பிறந்து, ஏலாக்குறிச்சி என்ற சிற்றூரில் பாமர மக்களிடையே பணிபுரிந்த வீரமாமுனிவர், இத்தகைய சீர்திருத்தத்தைச் செய்து நடைமுறைக்குக் கொண்டு வந்தது, செயற்கரிய செயலாகும். வேறொன்றும் செய்யாமல், இஃது ஒன்றை மட்டும் செய்திருந்தாலே, அவருக்குத் தமிழில் சிறந்த இடம் கிடைத்திருக்கும்.''
ஆதாரம்
பகுப்பு:தமிழ் எழுத்துமுறை பகுப்பு:தமிழ் இலக்கியம்
தன்சானியா
right|thumb|தன்சானியாவின் மாநிலங்கள் thumb|right|தன்சானியாவின் வரைபடம் thumb|right|மக்கள் தொகை 2005 தன்சானியா (Tanzania, கிசுவாகிலி: Jamhuri ya Muungano wa Tanzania), கிழக்கு ஆப்பிரிக்காவில் உள்ள ஒரு நாடாகும். இதன் எல்லைகளாக வடக்கே கென்யா, உகாண்டா ஆகியனவும், மேற்கே ருவாண்டா, புருண்டி, காங்கோ மக்களாட்சிக் குடியரசும், தெற்கே சாம்பியா, மலாவி, மொசாம்பிக் ஆகியனவும் அமைந்துள்ளன. இந்தியப் பெருங்கடல் இதன் கிழக்கே உள்ளது. நாட்டின் வடகிழக்குப் பகுதியில் அமைந்திருக்கும் மிக உயரமான எரிமலை கிளிமஞ்சாரோ மலை.
தான்சானியாவின் மக்கள் தொகை 51.82 மில்லியன் (2014) இம்மக்கள் பல்வேறு இன, மொழி, சமயக் குழுக்களாக உள்ளனர். தான்சானியாவானது ஜனாதிபதி அரசியலமைப்பு குடியரசாகும், 1996 ஆம் ஆண்டு முதல், அதன் அதிகாரபூர்வமான தலைநகராக டொடோமா, ஜனாதிபதி அலுவலகம், தேசிய சட்டமன்றம் மற்றும் சில அரசாங்க அமைச்சகங்கள் ஆகியவற்றைக் கொண்டு அமைந்துள்ளது. தாருஸ்ஸலாம் நகரம், முன்பு தான்சானியாவின் தலைநகராக இருந்தது, இந்நகரில் பெரும்பாலான அரசாங்க அலுவலகங்களைத் தக்கவைத்துக்கொண்டு, நாட்டின் மிகப்பெரிய நகரமாகவும், முக்கிய துறைமுகமாகவும், முன்னணி வணிக மையமாகவும் உள்ளது. தான்சானியா நாடு சாமா சாம்பியோ மப்புண்டூஸி (CCM) என்ற ஒற்றை கட்சியின் மேலாதிக்கத்தில் அதன் ஆட்சி அதிகாரத்தில் உள்ளது. இக்கட்சி உருவானதிலிருந்து 1992 ஆம் ஆண்டு வரை, நாட்டில் சட்டப்பூர்வமாக அனுமதிக்கப்பட்ட பெரிய கட்சியாக இது மட்டுமே இருந்தது. இந்நிலை 1 ஜூலை 1992 இல் அரசியலமைப்புத் திருத்தங்களால் மாற்றப்பட்டது மற்றும் ஒன்றுக்கு மேற்பட்ட அரசியல் கட்சிகளை உருவாக்கவும் அவற்றின் நடவடிக்கைகளை அனுமதித்தும் பல சட்டங்கள் தேசிய சட்டமன்றத்தால் இயற்றப்பட்டன. ஜனாதிபதி மற்றும் நாட்டின் தேசிய சட்டமன்ற தொகுதிகளுக்கான தேர்தல் அக்டோபர் 2015 இல் நடைபெற்றது. தேர்தலில் CCM கட்சி சட்டமன்றத்தில் கிட்டத்தட்ட 75% இடங்களைக் கைப்பற்றியது.
19 ஆம் நூற்றாண்டின் பிற்பகுதியில் ஜெர்மன் கிழக்கு ஆபிரிக்காவை உருவாக்கியபோது ஐரோப்பிய காலனித்துவமானது, முதன்முதலாக தான்சானியாவில் தொடங்கியது, இது இரண்டாம் உலகப் போருக்குப் பின்னர் பிரிட்டிஷ் ஆட்சிக்கு வழிவகுத்தது. முதன்மை நிலப்பகுதி தங்கனிக்கா என்ற பெயரில் ஆளப்பட்டு வந்தது, கிழக்குக் கரையோரத்தில் உள்ள சன்சிபார் என்ற பெயரில் ஒரு தனியான காலனியாக ஆட்சி செய்யப்பட்டது. 1961 மற்றும் 1963 இல் இந்த காலனிகள் விடுதலை அடைந்ததைத் தொடர்ந்து, 1964 ஆம் ஆண்டு ஏப்ரல் மாதத்தில் ஐக்கிய தான்சானிய குடியரசு என்ற பெயரில் இணைந்தன. இதன் முக்கிய பகுதியான தங்கனிக்கா, மற்றும் சன்சிபார் தீவுகளின் பெயர்களை இணைத்து இந்நாட்டுக்கு தன்சானியா எனப் பெயர் வைக்கப்பட்டது. தங்கனீக்கா சன்சிபாருடன் 1964 இல் இணைந்து தங்கனீக்கா, சன்சிபார் ஐக்கியக் குடியரசு என முதலில் பெயர் வைக்கப்பட்டு பின்னர் அதே ஆண்டில் தன்சானியா எனப் பெயர் மாற்றம் பெற்றது.
தான்சானியாவில் 100 க்கும் மேற்பட்ட வெவ்வேறு மொழிகள் பேசப்படுகின்றன, இது கிழக்கு ஆப்பிரிக்காவில் மொழியியல் ரீதியாக மிகவும் வேறுபட்ட நாடாக உள்ளது. தான்சானியாவில் பேசப்படும் மொழிகள் அனைதுதம் நான்கு ஆப்பிரிக்க மொழி குடும்பங்களைச் சேர்ந்தவை அந்த மொழிக்குடும்பங்கள்: பண்டு, குஷிட்டிக், நீலோடிக், கோயிசான் ஆகும். சுவாஹிலியும், ஆங்கிலமும் தான்சானியாவின் அதிகாரப்பூர்வ மொழிகளாக இருக்கின்றன. பன்மொழிகள் மிகுந்த நாடான தான்சானியாவில், சுவாகிலி மொழி நாடாளுமன்ற விவாதங்களிலும், கீழ் நீதிமன்றங்களிலும், நடுத்தர அளவில் துவக்கப் பள்ளிகளில் பயிற்றுவிப்பதற்கும் பயன்படுத்தப்படுகிறது; ஆங்கிலமானது வெளிநாட்டு வர்த்தகத்திற்கும், தூதரகங்களிலும், உயர் நீதிமன்றங்களிலும், இரண்டாம் நிலைக் கல்வி மற்றும் உயர் கல்வியிலும், பயன்படுத்தப்படுகிறது. எனினும் தான்சானியா அரசாங்கம் ஆங்கிலத்தை கல்வி மொழியாக நீட்டிகாமல் நிறுத்திவிட திட்டமிட்டுள்ளது. நாட்டில் உள்ள பல இன குழுக்களை ஒன்றிணைக்கும் ஒரு வழிமுறையாக, சுவாகிலி மொழியின் பயன்பாட்டை ஜனாதிபதி நியேரேர் ஊக்குவித்தார். தான்சானியர்களில் சுமார் 10% சுவாகிலி மொழியை முதல் மொழியாக பேசுகின்றனர், மேலும் 90% வரையானவர்கள் இதை இரண்டாவது மொழியாக பேசுகின்றனர். பெரும்பாலான தான்சானியர்கள் சுவாகிலி மற்றும் ஒரு உள்ளூர் மொழியை பேசுகின்றனர்; தான்ஸானியாவின் பல கல்வி நிலையங்கள் மும்மொழி பாடங்களைக் கொண்டு உள்ளனது; இங்கு ஆங்கிலத்திலும் பேசுகிறனர். சுவாகிலி மொழியைப் பரவலாக பயன்படுத்த ஊக்குவிக்கப்படுவது, நாட்டில் உள்ள சிறிய மொழிகளின் வீழ்ச்சிக்கு வழிவகுத்து வருகிறது. பெரும்பாலும் நகர்ப்புறங்களில்,  இளம் குழந்தைகள் பெருமளவில் முதல் மொழியாக சுவாகிலி மொழியைப் பேசுகிறார்கள்.
தான்சானியா-மலாவி உறவுகளில் நாட்டின் நேசா ( மலாவி ஏரி) எல்லையை ஒட்டியிருக்கும் எல்லை நிலப்பரப்பு குறித்த சிக்கலின் காரணமாக பதட்டமாகி விட்டன. இச்சிக்கலைத் தீர்ப்பது தொடர்பாக 2014 மார்ச்சில்நடைபெற்ற முயற்சி தோல்வியுற்றது. சர்வதேச நீதிமன்றம் (ஐ.சி.ஜே.) இந்த பிரச்சினைக்கு மத்தியஸ்தம் செய்யலாம் என 2013-ல் இரு நாடுகளும் ஒப்புக் கொண்டன. மலாவி, சர்வதேச நீதிமன்றத்தின் இன் கட்டாய அதிகார வரம்பை ஏற்றுள்ளது ஆனால் தான்சானியா ஏற்க மறுத்துவிட்டது.
பெயராய்வு
"தான்சானியா" என்ற பெயரானது, இரு நாடுகளின் பெயர்களை இணைத்து உருவாக்கப்பட்டது, இது தங்கனீக்கா மற்றும்  சான்சிபார் நாடு ஆகியவற்றை ஒருங்கிணைந்து புதிய நாடு உருவானபோது, இரு நாட்டுப் பெயர்களையும் ஒருங்கிணைத்து புதுச்சொல்லாக பெயர் வைக்கப்பட்டது. "தங்கனீக்கா" என்ற பெயர் சுவாகிலி மொழிச் சொற்கலான தங்க (கடற் பயணம்) மற்றும் நிக்கா ("மக்களற்ற வெற்று", "வனப்பகுதி") என்ற சொற்களில் இருந்து உருவானது, இது "வனாந்தரத்தில் புறப்பட்டது" என்ற சொற்றொடரை உருவாக்கியது. இது சில சமயம் தங்கனீக்கா ஏரியைக் குறிக்கின்றது. சான்சிபார் என்ற பெயர் "ஜேன்ஜி" என்பதிலிருந்து வந்தது, இது உள்ளூர் மக்களைக் குறிப்பிடும் பெயர் ("கருப்பு" என்று பொருள் கூறப்படுகிறது)   மற்றும் அரபிச் சொல்லான "பார்" (இதற்கு கடற்கரை என்று பொருள்) ஆகியவற்றின் கூட்டுச் சொலாலாகும்.
காலநிலை
தான்சானியாவுக்குள் தட்பவெப்பமானது மிகவும் மாறுபடுகிறது. மலைப்பகுதிகளில், 10 மற்றும் 20 °C (50 மற்றும் 68 °F) வெப்பநிலையானது முறையே குளிர் மற்றும் கோடைப் பருவங்களில் இருக்கும். நாட்டின் பிற பகுதிகளில் வெப்பநிலையானது 20 °C (68 °F) க்கும் குறைவாகவே இருக்கும். கோடைக் காலம் நவம்பர் மற்றும் பிப்ரவரி (25-31 °C அல்லது 77.0-87.8 °F) மாதங்களிலும், மே மற்றும் ஆகஸ்ட் (15-20 °C அல்லது 59-68 °F) க்கும் இடையிலான காலம் குளிர் காலமாகவும் இருக்கும். வருடாந்திர வெப்பநிலை 20 °C (68.0 °F) ஆகும். உயர்ந்த மலைப்பகுதிகளில் காலநிலையானது குளிர்ச்சியாக உள்ளது.
தான்சானியாவில் இரண்டு முதன்மையான மழைக் காலங்கள் உள்ளன: ஒன்று (அக்டோபர்-ஏப்ரல்) காலகட்டத்திலும் ஒரு பகுதியாகவும், மற்றொன்று இரு முறைகளாக (அக்டோபர்-டிசம்பர் மற்றும் மார்ச்-மே) காலகட்டத்தில் பொழிகிறது.
வெளி இணைப்புகள்
பகுப்பு:கிழக்கு ஆப்பிரிக்க நாடுகள் பகுப்பு:முன்னாள் பிரித்தானியக் குடியேற்றங்கள் பகுப்பு:ஐக்கிய நாடுகள் சபையின் உறுப்பு நாடுகள்
வினைல்லித்தியம்
வினைல்லித்தியம் (Vinyllithium) என்பது என்பது LiC2H3 என்ற மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும். கரிமலித்தியம் சேர்மமான இச்சேர்மம் நிறமற்று அல்லது வெண்மை நிறத்துடன், பிரதானமாக டெட்ரா ஐதரோபியூரானில் ஒரு கரைசலாக வினைல்லித்தியம் பெரும்பாலும் காணப்படுகிறது
தயாரிப்பு மற்றும் கட்டமைப்பு
இலித்தியம் ஆலசன் பரிமாற்ற வினைகள் மூலமாக வினைல்லித்தியம் கரைசல்கள் தயாரிக்கப்படுகின்றன. ஆலசன் இல்லாத வினை வகைகளில் டெட்ராவினைல்வெள்ளீயம் பியூட்டைல்லித்தியம் பயன்படுத்தப்படுகிறது. எத்திலீனுடன் இலித்தியம் சேர்த்து வினைபுரியச் செய்தால் வினைல்லித்தியமும் இலித்தியம் ஐதரைடும் பிற கரிமலித்தியம் சேர்மங்களுடன் உருவாகின்றன. . மற்ற கரிமலித்தியம் சேர்மங்கள் போலவே வினைல்லித்தியமும் டெட்ரா ஐதரோ பியூரானில் இருந்து கியூபேன் போன்ற கட்டமைப்பில் கொத்துச் சேர்மமாகப் படிகமாகிறது.
வினைகள்
வினைல்சிலேன்கள், வினைல்குப்ரேட்டுகள்,வினைல்சிடானேன்கள் போன்றவை தயாரிப்பில் முன்னோடிச் சேர்மமாக இருப்பதால், உலோக அடிப்படை வினையாக்கிகளில் வினைல் தொகுதிகளை நிறுவதலுக்கு வினைல்லித்தியம் பயன்படுகிறது அல்லைலிக் ஆல்ககால்கள் தயாரிப்பில் கீட்டோன் சேர்மங்களுடன் வினைல்லித்தியத்தைப் பயன்படுத்துகிறார்கள்.
மேற்கோள்கள்
பகுப்பு:கரிமலித்தியம் சேர்மங்கள் பகுப்பு:வினைல் சேர்மங்கள்
ஸ்டீவன் ஜாக்
ஸ்டீவன் ஜாக் (Steven Jack, பிறப்பு: ஆகஸ்ட் 4 1970), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் 49 முதல்தர துடுப்பாட்டப் போட்டிகளிலும், 63 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1994 -1995 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 	1994 -1995 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1970 பிறப்புகள் பகுப்பு:வாழும் நபர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
வாணி திரிபாதி
வாணி திரிபாதி (Vani Tripathi) பாரதிய ஜனதா கட்சியின் முன்னாள் தேசிய செயலாளரும், சால்தே சால்டே, துஷ்மான் போன்ற படங்களில் நடித்த இந்திய நடிகருமாவார்.
தனிப்பட்ட வாழ்க்கை
வானியின் குடும்பம் உத்தரகண்ட் பகுதியைச் சேர்ந்தது, இவரது தந்தை டெல்லி பல்கலைக்கழகத்தில் பேராசிரியராக இருந்தார். இவர் குர்கானைச் சேர்ந்த காஷ்மீரி தொழிலதிபர் ஹேமந்த் டிக்கூவை அக்டோபர் 2013 இல் திருமணம் செய்தார்.
அரசியல் வாழ்க்கை
இவரது பிரச்சாரம் மற்றும் வெளிச்செல்லும் திட்டங்கள் அரசியலில் பெண்களின் பங்களிப்பை ஊக்குவிப்பதில் கவனம் செலுத்தியது. பாஜகவின் பிரபல பிரச்சாரகராக, டெல்லி, மும்பை, சத்தீஸ்கர் மாநிலங்கள், உத்தரகண்ட், மத்திய பிரதேசம் மற்றும் மகாராஷ்டிரா உள்ளிட்ட நகரங்கள் உட்பட இந்தியாவின் பல்வேறு பகுதிகளில் உள்ள பல வேட்பாளர்களுக்கான பிரச்சாரங்களையும் இவர் நிர்வகித்துள்ளார்.
திரைப்பட வாழ்க்கை மற்றும் கல்வி
வாணி டெல்லி பல்கலைக்கழக இந்து கல்லூரியில் அரசியல் அறிவியலில் இளங்கலைப் பட்டம் பெற்றார். இப்ராஹிம் அல்காசியைத் தவிர பாரி ஜான் மற்றும் மாயா ராவ் போன்ற நாடகக் கலைஞர்களுடன் இவர் பணியாற்றியுள்ளார். மகேஷ் பட், தனுஜா சந்திரந்த் குண்டன் ஷா உள்ளிட்ட இயக்குனர்களுடனும் பணியாற்றியுள்ளார். வாணி நாடகம், திரைப்படங்கள் மற்றும் தொலைக்காட்சிகளில் ஆழ்ந்த ஈடுபாடு கொண்டவர், இந்தியாவிலும் வெளிநாட்டிலும் திரைப்பட திட்டங்களில் பணியாற்றியுள்ளார்.
மேற்கோள்கள்
பகுப்பு:வாழும் நபர்கள் பகுப்பு:1979 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்தி திரைப்பட நடிகைகள் பகுப்பு:இந்தியத் திரைப்பட நடிகைகள்
நிர்பயா வாகினி
நிர்பயா வாகினி என்பது பெண்கள் நலனுக்கான ஒரு இயக்கமாகும். இந்த இயக்கமானது ஒடிசாவைச் சேர்ந்த மகளிர் சமூக சேவகரான மானசி பிரதான் என்பவர் நிறுவிய மகளிர் மாண்பிற்கான தேசிய பிரச்சாரத்தின்( HWNC ) ஒரு தன்னார்வப் பிரிவு ஆகும். இது ஜனவரி 2014 இல் ஒடிசாவுடன் சேர்ந்து மேலும் ஏழு மாநிலங்களில் நிறுவப்பட்டது. பெண்களுக்கு எதிரான வன்முறைகளை எதிர்த்துப் போராடுவது நிர்பயா வாகினியின் முக்கிய பங்காகும். மேலும், இந்த இயக்கமானது பெண்களுக்கெதிரான வன்கொடுமைகளுக்கான மக்களின் பொதுக் கருத்தை அணிதிரட்டுவதற்கும் இயக்கத்தின் நான்கு-புள்ளி சாசனத்தை நடைமுறைப்படுத்துவதற்கான தொடர்ச்சியான பிரச்சாரத்தைத் தொடங்குவதற்கும் உதவும். அதன் நான்கு அம்ச கோரிக்கைகளை உடனடியாக செயல்படுத்த மாநில அரசுகளுக்கு அழுத்தம் கொடுப்பதும் அதன் பணியில் அடங்கும்.
திசம்பர் 16, 2012 அன்று, இந்தியாவின் தலைநகர் தில்லியில் இயங்குனர் மருத்துவம் பயிலும் மாணவி அவரது ஆண் நண்பருடன் திரைப்படம் பார்த்துவிட்டு இரவு 9.30 மணியளவில் வீடு திரும்பும் போது ஆறு நபர்களால் பேருந்து ஒன்றில் வன்புணர்வுக்கு உள்ளாக்கப்பட்டார். பாலியல் வன்கொடுமையால் கடுமையாக உடல்நலம் பாதிக்கப்பட்ட மாணவிக்கு உடல்நிலை மோசமானதால், அவரை வெளிநாட்டிற்கு சிகிச்சைக்கு அனுப்ப மத்திய அரசு தீவிர முயற்சிகள் மேற்கொண்டது. ஆனால் சிகிச்சைகள் பலனளிக்காமல் 2012, திசம்பர் 29 அன்று அவர் உயிரிழந்தார். பாதிக்கப்பட்ட அப் பெண்ணின் உண்மையான பெயரைக் குறிப்பிடாமல் டாமினி, நிர்பயா, அமானத் எனும் புனைப்பெயர்களால் அவர் குறிக்கப்பட்டார். . இவரின் பெயர் சோதி சிங் என்று இவரது தாயார் 2015 டிசம்பர் 16 அன்று அளித்த ஒரு பேட்டியில் அறியப்பட்டது. இது பின்னாளில் நிர்பயா சம்பவம் என்று அழைக்கப்பட்டது.
தில்லியில் நடந்த நிர்பயா சம்பவத்தின் முதல் ஆண்டு நிறைவை நினைவுகூரும் வகையில் 2013 இல் டிசம்பர் 16 முதல் டிசம்பர் 29 வரை இரண்டு வார காலம் மகளிர் மாண்பிற்கான தேசிய பிரச்சாரத்தின்( HWNC ) இயக்கத்தால் நிர்பயா வாரமாக அனுசரிக்கப்பட்டது. இதன் ஒரு பகுதியாக டிசம்பர் 24 ஆம் தேதி நிர்பயா வாகினி இயக்கத்தின் அதிகாரப்பூர்வ சின்னத்தின் முதல் தோற்றம் மும்பையில் வெளியிடப்பட்டது. மேலும், எட்டு மாநிலங்களுடன், டெல்லி, மும்பை, சென்னை, கொல்கத்தா, பெங்களூர் மற்றும் ஹைதராபாத் போன்ற மெட்ரோ நகரங்களிலும் இந்த இயக்கம் தொடங்கப்பட திட்டமிடப்பட்டது. .
தன்னார்வலர்கள்
நிர்பயா வாகினி இந்தியாவின் அனைத்து மாநிலங்களிலிருந்தும் ஆயிரக்கணக்கான தன்னார்வலர்களைக் கொண்டது. இந்த இயக்கத்தின் தன்னார்வலர்களாகப் பணிபுரியும் பெண்கள், இல்லத்தரசிகள் முதல் மாணவர்கள் வரை உள்ளனர்.
நான்கு புள்ளி சாசனம்
மதுபான வர்த்தகத்தில் முழுமையான கட்டுப்பாடு. அதாவது, மதுபான வர்த்தகத்தை அதன் தற்போதைய மட்டத்தில் பாதியாகக் குறைத்தல். பள்ளி மற்றும் கல்லூரி மட்டங்களில் பாடத்திட்டத்தின் ஒரு பகுதியாக பெண்களுக்கு தற்காப்பு பயிற்சி. ஒவ்வொரு மாவட்டத்திலும் பெண்களுக்கு தற்காப்புப் பயிற்சியைச் சேர்ப்பது, பெண்கள் பாதுகாப்புக்கு சிறப்பு பாதுகாப்பு படை அமைப்பது. ஒவ்வொரு மாவட்டத்திலும் பெண்களுக்கு எதிரான வன்முறை சம்பந்தப்பட்ட வழக்குகளுக்கு சிறப்பு விரைவான நீதிமன்றங்களைத் திறத்தல், பெண்களுக்கு எதிரான வன்முறை தொடர்பான வழக்குகளை விசாரித்தல்  சிறப்பு விசாரணை மற்றும் தனித்தனி  வழக்கு விசாரணைப் பிரிவு
இந்த நடவடிக்கைகளை நடைமுறைப்படுத்துவது உறுதிசெய்யப்பட்டவுடன், நிர்வாக, நீதித்துறை மற்றும் காவல் சீர்திருத்தங்களைக் கொண்டுவருவதற்கான அடுத்த கட்டத்திற்குச் செல்லுதல் என இதன் பணிகள் தொடரவுள்ளன
குறிப்புகள்
பகுப்பு:பெண்கள் உரிமைகளுக்கான எதிர்ப்புப் போராட்டங்கள் பகுப்பு:மகளிர் நலம் பகுப்பு:மகளிர் உரிமைகள் பகுப்பு:பெண்களுக்கு எதிரான வன்முறை பகுப்பு:பெண்கள் நலனுக்கான விக்கி மகளிர் 2019
மோகனா சிங் ஜித்தர்வால்
மோகனா சிங் ஜிதர்வால் (Mohana Singh Jitarwal ) என்பவர் இந்தியாவின் முதல் பெண் போர் விமானிகளில் ஒருவர். இவர் தனது இரு கூட்டாளிகளான பாவனா காந்த் மற்றும் அவானி சதுர்வேதி ஆகியோருடன் முதல் போர் விமானியாக அறிவிக்கப்பட்டார். மூன்று பெண் விமானிகளும் சூன் 2016 இல் இந்திய வான்படை போர் படைக்குள் சேர்க்கப்பட்டனர். அப்போதைய பாதுகாப்பு மந்திரி மனோகர் பாரிக்கர் அவர்களால் 2016 ஆம் ஆண்டு சூன் 18 ஆம் தேதி தேசத்திற்கு சேவை செய்ய முறையாக நியமிக்கப்பட்டார். சோதனை அடிப்படையில் இந்திய விமானப்படையில் போர் விமானத்தை ஆரம்பிக்க இந்திய அரசு முடிவு செய்த பின்னர், இந்த மூன்று பெண்களும் இந்த திட்டத்திற்கு முதலில் தேர்ந்தெடுக்கப்பட்டனர்.
சுயசரிதை
வலது|thumb| 2020 ல் [[அனைத்துலக பெண்கள் நாள் அன்று நாரி சக்தி விருது பெற்றவர்களுடன் பிரதமர் நரேந்திர மோதி]] மோகனா சிங் புதுடெல்லியின் விமானப்படை பள்ளியிலிருந்தும், பஞ்சாபின் அமிருதசரசு, குளோபல் மேலாண்மை நிற்வுனத்தில் மின்னணு மற்றும் தகவல் தொடர்பில் பொறியியல் படிப்பையும் முடித்தார். இவரது தந்தை பிரதாப் சிங் இந்திய விமானப்படை பணியாளராகவும், தாய் மஞ்சு சிங் ஆசிரியராகவும் பணியாற்றி வருகிறார். தனது சிறு வயதில், ரோலர் ஸ்கேட்டிங், இறகுப்பந்தாட்டம் ஆகிய விளையாட்டுகளிலும், பாடுதல், ஓவியம் போன்ற பிற செயல்களிலும் இவரது விருப்பமிருந்தது.
தொழில்
சூன் 2019 இல், ஹாக் எம்.கே .132 ஜெட் பயிற்சியாளரில் இந்திய விமானப்படையின் முதல் மகளிர் போர் விமானி ஆனார். 2019 ஆம் ஆண்டில் வானத்திலும், வானத்திலிருந்து தரையிலும் நடக்கும் சண்டை பயிற்சியுடன் ஹாக் எம்.கே .132 இல் 380 மணி நேரத்திற்கும் மேலாக பறந்தார்.
மேலும் படிக்க
பகுப்பு:1992 பிறப்புகள் பகுப்பு:வாழும் நபர்கள் பகுப்பு:பஞ்சாப் நபர்கள் பகுப்பு:நாரி சக்தி விருது பெற்றவர்கள்
பொலோரியா செலீனிஸ்
பொலோரியா செலீனிஸ் (Boloria selenis) நிம்ஃபைலிடே குடும்பத்தை சார்ந்த ஒரு வகை பட்டாம்பூச்சி.
சப்பானில் வோல்கா பகுதியில் இந்த வகை பட்டாம் பூச்சிகள் காணப்படுகின்றன. இந்த பட்டாம்பூச்சி ஒரு நிமிடத்திற்கு 35 முதல் 48 முறை தன்னுடைய இறக்கையை அசைக்கும்.
குறிப்புகள்
பகுப்பு:பட்டாம்பூச்சிகள்
ரா. தாமரைக்கனி
'''ரா. தாமரைக்கனி''' (அக்டோபர் 19, 1946 - செப்டம்பர் 15 2005) தமிழக அரசியல்வாதி. இவர் ஐந்து முறை திருவில்லிபுத்தூர் சட்டமன்றத் தொகுதியிலிருந்து தமிழ்நாடு மாநில சட்டமன்ற உறுப்பினராக அ.தி.மு.க. சார்பாக எம்.ஜி.ஆர் தலைமையில் மூன்றுமுறையும், சுயேச்சையாக ஒரு முறையும், மீண்டும் அ.தி.மு.க சார்பாக ஜெ. ஜெயலலிதா தலைமையில் ஒருமுறையும் தேர்ந்தெடுக்கப்பட்டார். பல ஆண்டுகாலம் அதிமுகவிலும் சில ஆண்டுகள் திமுகவிலும் உறுப்பினராக இருந்தார். இவரது மகன் இன்பத்தமிழன் தமிழ்நாட்டு விளையாட்டுத் துறை அமைச்சராகப் பணியாற்றியுள்ளார்.
மேற்கோள்கள்
பகுப்பு:1946 பிறப்புகள் பகுப்பு:2005 இறப்புகள் பகுப்பு:விருதுநகர் மாவட்ட நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
வெல்லுவாடி மாரியம்மன் கோயில்
வெல்லுவாடி மாரியம்மன் கோயில் தமிழ்நாட்டில் பெரம்பலூர் மாவட்டம், வெல்லுவாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லட்சியம் லட்சுமிநாராயணப்பெருமாள் கோயில்
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நள தமயந்தி (2003 திரைப்படம்)
நள தமயந்தி (Nala Damayanthi) 2003 ஆம் ஆண்டு வெளிவந்த தமிழ்த் திரைப்படமாகும். மௌலியின் இயக்கத்தில் வெளிவந்த இத்திரைப்படத்தில் மாதவன், கீது மோகந்தாஸ், ஸ்ருதிகா, அனுஹாசன், ஸ்ரீமன் மற்றும் பலர் நடித்துள்ளனர். இப்படத்தின் கதை மற்றும் திரைக்கதையை கமலஹாசன் எழுதி தயாரித்துள்ளார். பாடல்களை வாலி மற்றும் பிரதீப் கோவிந்த் ஆகியோர் இயற்றியுள்ளார்கள். இயக்கத்துடன் வசனமும் மௌலி செய்துள்ளார். தகவல் தொடர்பாக லோலோ!! நிறுவனம் இருந்துள்ளது.
நடிப்பு
பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:மாதவன் நடித்த தமிழ்த் திரைப்படங்கள் பகுப்பு:ஜெயராம் நடித்த திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
ஒலகடம்
ஒலகடம் (ஆங்கிலம்:Olagadam), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் பவானி வட்டத்தில் இருக்கும் ஒரு பேரூராட்சி ஆகும்.
அமைவிடம்
பவானியிலிருந்து வடக்கு திசையில் வெள்ளித் திருப்பூர் செல்லும் சாலையில் 18 வது கிலோ மீட்டரில் ஒலகடம் பேரூராட்சி  அமைந்துள்ளது. இப்பேரூரட்சிக்கு ஈரோடு 36 கிமீ உள்ளது இதன் கிழக்கில் அம்மாப்பேட்டை 17 கிமீ; மேற்கில் அந்தியூர் 8 கிமீ; வடக்கில் நெருஞ்சிப்பேட்டை 30 கிமீ; தெற்கில் ஜம்பை 18 கிமீ  தொலைவில் உள்ளது.
பேரூராட்சியின் அமைப்பு
15.56 சகிமீ பரப்பும், 15 பேரூராட்சி மன்ற  உறுப்பினர்களையும், 72 தெருக்களையும் கொண்ட இப்பேரூராட்சி பவானி   (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி   2,851   வீடுகளும்,   9,958 மக்கள்தொகையும் கொண்டது.
ஆதாரங்கள்
பகுப்பு:ஈரோடு மாவட்டத்தில் உள்ள பேரூராட்சிகள்
தக்கலை இராமசுவாமி கோயில்
தக்கலை இராமசுவாமி கோயில் தமிழ்நாட்டில் கன்னியாகுமரி மாவட்டம், தக்கலை என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் இராமர் சன்னதியும், விநாயகர் நாகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
நிவாஸ் கே. பிரசன்னா
'''நிவாஸ் கே. பிரசன்னா' (Nivas K. Prasanna'') என்பவர் ஒரு இந்திய திரைப்பட பின்னணி இசையமைப்பாளர் மற்றும் பின்னணி பாடகர் ஆவார். இவர் முதன் முதலில் சி. வி. குமாரின் திரைப்படமான, தெகிடி (2014), வெற்றிப் படத்தின் வழியாக இசையமைப்பாளராக அறிமுகமானார்.
வாழ்க்கை
இவர் பிறந்து வளர்ந்தது தமிழகத்தின் திருநெல்வேலியில். இவர் தன் பத்து வயதில் கருநாடக இசையைக் கற்கத் துவங்கினார். மேலும் பியானோ இசை வாசிப்பையும் கற்றுக்கொண்டார். படித்தது மகதலேனா மெட்ரிகுலேசன் உயர்நிலைப் பள்ளியில். பின்னர் இவரது குடும்பத்துடன் சென்னைக்கு இடம் பெயர்ந்தனர். விசுவல் கம்யூனிகேசன் படிப்பை எஸ்.ஆர்.எம். பல்கலைக்கழகத்தில் முடித்து, திரைத்துறையில் தீவிரமாக வாய்ப்புகள் தேடத்துவங்கினார். அப்போது நண்பர்களின் குறும்படங்களுக்கு இசையமைத்தார். வீணைக் கலைஞர் ராஜேஷ் வைத்யாவிடம் வாய்ப்பு கேட்டார். நிவாசின் பியானோ வாசிக்கும் திறன் ராஜேஷ் வைத்யாவைக் கவர, மேடைக் கச்சேரிகளில் அவரோடு இணைந்து வாசிக்க ஆரம்பித்தார். இந்நிலையில் பாரதியார் பாடல்களுக்கு நிவாஸ் நவீனமாக இசையமைக்க, சைந்தவி குரலில் ‘கண்ணம்மா’ என்ற ஆல்பம் வெளியாகித் திரை வட்டாரத்தின் கவனத்தை ஈர்த்தது. ‘வில்லா’ படத்தில் இசையமைக்கும் வாய்ப்பு வந்து பின் கை நழுவியது. ‘தெகிடி’ படத்துக்கு வாய்ப்பு கிடைத்தது. படத்தில் ‘விண்மீன் விதையில்’ பாடல் மட்டுமல்லாமல் சூப்பர் சிங்கர் புகழ் சத்தியப் பிரகாஷ் குரலில் ‘யார் எழுதியதோ’, ஷங்கர் மகாதேவன் பாடிய ‘நீதானே’ இப்படிப் பல மெல்லிசைகள் அணிவகுத்து, புகழ் பெற்றுத் தந்தது. இந்திய இசை வெளியீட்டு முன்னணி நிறுவனங்களில் ஒன்றான ‘திங் மியூசிக்’ தெகிடி பாடல்களை வெளியிட்டது.
மேற்கோள்கள்
பகுப்பு:இந்திய இசை அமைப்பாளர்கள் பகுப்பு:வாழும் நபர்கள் பகுப்பு:சென்னை நபர்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:திருநெல்வேலி மாவட்ட நபர்கள்
எக்சாபுளோரோபாசுபாரிக் அமிலம்
எக்சாபுளோரோபாசுபாரிக் அமிலம் (Hexafluorophosphoric acid) என்பது H3OPF6. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரும்பாலும் இச்சேர்மத்தின் மூலக்கூற்று வாய்ப்பாடு HPF6 என்றே எழுதப்படுகிறது. நீரேற்று நிலையில் கிடைக்கக்கூடிய ஒரே சேர்மம் எக்சாபுளோரோபாசுபாரிக் அமிலம் ஆகும். வலிமையான பிரான்சுடெட் அமிலமாகிய இது எக்சாபுளோரோபாசுபேட்டு (PF−6) என்ற ஒருங்கிணைவில் ஈடுபடாத எதிர்மின் அயனியைக் கொண்டுள்ளது. ஐதரசன் புளோரைடுடன் பாசுபரசு பெண்டாபுளோரைடு வினைபுரிவதால் எக்சாபுளோரோபாசுபாரிக் அமிலம் உருவாகிறது.
மேற்கோள்கள்
பகுப்பு:கனிம அமிலங்கள் பகுப்பு:எக்சாபுளோரோபாசுப்பேட்டுகள் பகுப்பு:புளோரின் சேர்மங்கள்
மஞ்சள் கால் பச்சைப்புறா
மஞ்சள் கால் பச்சைப்புறா (yellow-footed green pigeon, Treron phoenicoptera) என்பது ஒரு பச்சைப் புறா பறவையாகும். இப்பறவை இந்தியத் துணைக்கண்டத்தில் காணப்படுகிறது. இப்பறவை மகாராட்டிர மாநிலப் பறவையாகும். இப்புறா நாட்டுப்புறா பருமன் உள்ளதாகவும், இதன் உடல் மஞ்சள், ஊதாப்பச்சை, சாம்பல் வெளுப்பு கலந்த நிறமுடையது. இவை காடுகளிலும், பிடித்தமான பழங்கள் உள்ள தோட்டங்களிலும் காணப்படும்.
உடலமைப்பு
33 செ.மீ. - ஆலிவ் தோய்ந்த பச்சைநிற உடலும் மஞ்சள் நிற மாற்பும் வயிறும் கொண்ட இதன் இறகுகள் இளஞ்சிவப்புப் பட்டைகளைக் கொண்டது. கழுத்தில் மஞ்சள் பட்டை உண்டு. கால்கள் மஞ்சள் நிறம். பெண்ணின் உடல் நிறம் சற்று மங்கலானது.
காணப்படும் பகுதிகள்
தமிழகம் எங்கும் இலையுதிர் காடுகளைச் சார்ந்து பழமரங்கள் பழுக்கும் பருவத்திற்கேற்ப இடம் மாறித் திரிவது. வீட்டுத் தோட்டங்கள், சாலை ஓர மரங்கள், தோப்புகள் ஆகியவற்றைச் சார்ந்து 5 முதல் 10 வரையான கூட்டமாகத் திரளக் காணலாம்.
உணவு
பழம் உள்ள சிமிர்களில் கிளிகளைப் போல பக்கவாட்டிலும் தலைகீழாகவும் தொங்கியபடி தூரி ஆடி அருகில் உள்ள சிமிரில் உள்ள பழத்தைக் கவ்வப் பார்க்கும். தொண்டை நிறையப் பழங்களை அடக்கிக் கொள்ளும் பழக்கம் உடையவை. காலையிலும் மாலையிலும் உயரகிளைகளில் துணையோடு அமர்ந்து வெயில்காயும் பழக்கம் கொண்டது.
மேற்கோள்கள்
பகுப்பு:இந்தியப் பறவைகள் பகுப்பு:பச்சைப் புறாக்கள் பகுப்பு:தீவாய்ப்பு கவலை குறைந்த இனங்கள் பகுப்பு:தமிழ்நாட்டில் காணப்படும் பறவைகள்
மன்னார் வளைகுடா தேசிய கடல்சார் உயிரியல் பூங்கா
மன்னார் வளைகுடா தேசிய கடல்சார் உயிரியல் பூங்கா (Gulf of Mannar Marine National Park) இந்தியாவின் ஒரு பாதுகாக்கப்பட்ட பகுதியாகும். இது 21 சிறிய தீவுகளையும், மன்னார் வளைகுடாவில் உள்ள பவளப் பாறைகளையம் உள்ளடக்கிய பகுதியாகும். தமிழகத்தின் கிழக்குக் கடற்கரையில் இருந்து 1 முதல் 10 கி.மீ தூரத்தில் அமைந்துள்ள இப்பூங்கா, தூத்துக்குடியில் இருந்து தனுட்கோடி வரையிலான கடற்பகுதியில் 160 கி.மீ நீளத்திற்குப் பரந்துள்ளது. பல்வகை தாவரங்களையும் விலங்குகளையும் இப்பூங்கா இதன் கடற்பரப்பிலும் கரையோரங்களிலும் கொண்டுள்ளது. பூங்காவின் உள்ளே பொதுமக்கள் கண்ணாடிப் படகுகளில் மட்டுமே அனுமதிக்கப்படுகிறார்கள்.
சான்றுகள்
பகுப்பு:தமிழ்நாட்டிலுள்ள தேசியப் பூங்காக்கள் பகுப்பு:இராமநாதபுரம் மாவட்டம்
ஹென்றி
ஹென்றி அல்லது ஹென்ரி அல்லது என்றி (Henry) என்ற பெயரில் உள்ள கட்டுரைகள்:
தேசிய சோசலிச திரைமறைவு அமைப்பு
தேசிய சோசலிச திரைமறைவு அமைப்பு (National Socialist Underground, Nationalsozialistischer Untergrund, NSU) என்பது செருமனியில் இயங்கும் ஒரு வலதுசாரி தீவிரவாத அமைப்பு ஆகும். இவ்வமைப்பு இயங்குவது நவம்பர் 2011 இலேயே வெளியில் தெரியவந்தது. இதுவரை பெறப்பட்ட தகவல்களின் படி, இவ்வமைப்பில் ஊவே முண்டுலொசு, ஊவே போய்ன்கார்ட், பெயாட்டே ஷெய்ப்பே ஆகிய மூவரும் உறுப்பினர்களாக உள்ளது தெரிய வந்துள்ளது. இன்னும் எத்தனை பேர் இவ்வமைப்பில் அங்கத்துவம் வகிக்கிறார்கள் என்பதோ, ஆதரவளிக்கிறார்கள் என்பதோ இன்னும் சரியாகக் கண்டுபிடிக்கப் படவில்லை.
தேசிய சோசலிச திரைமறைவு அமைப்பு மேற்கொண்ட தொடர் படுகொலைகளாக 1999இல் நூய்ர்ண்பேர்க்கில் இடம்பெற்ற வெடிகுண்டுத்தாக்குதல், 1999 இல் சார்புரூய்க்கனில் இராணுவக்கண்காட்சியில் இடம்பெற்ற தாக்குதல், 2000இல் டுசுல்டோர்ப் நகரில் நகர்ப்புற புகையிரதநிலையத்தில் இடம்பெற்ற வெடிகுண்டுத்தாக்குதல், 2001 இல் கோல்ன் நகரில் இடம்பெற்ற வெடிகுண்டுத்தாக்குதல், 2004 இல் கோல்ன் நகரில் இடம்பெற்ற ஆணிக்குண்டுத்தாக்குதல், 2007 இல் கைல்புறோணில் இடம்பெற்ற பெண்காவல்துறைஅதிகாரியின் படுகொலை என்பன கருதப்படுகின்றன. இதையிட்ட விசாரணைகளும், புலனாய்வுகளும் தற்பொழுது செருமனியில் தொடர்வழக்குகளாகத் தொடர்ந்து கொண்டிருக்கின்றன. ஊவே முண்டுலொசு, ஊவே போய்ன்கார்ட் இருவரும் இறந்து விட்டார்கள். இவர்கள் தற்கொலை செய்து கொண்டதாக நம்பப் படுகிறது. பெயாட்டே ஷெய்ப்பே இன்னும் விசாரணைக் கைதியாக உள்ளார்.
மேற்கோள்கள்
பகுப்பு:நாசிசம் பகுப்பு:இனவாதம் பகுப்பு:தேசிய சோசலிச திரைமறைவு அமைப்பு
குப்பச்சிப்பாறை
குப்பச்சிப்பாறை (KUPPACHIPARAI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 270 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 372  வீடுகள் உள்ளன. கிராமத்தின் மொத்த மக்கள் தொகையானது 1534 ஆகும். இதில் ஆண்கள் எண்ணிக்கை 805, பெண்களின் எண்ணிக்கை 729 என உள்ளது. மக்களின் கல்வியறிவு விகிதமானது 62.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
குமுதக்கிரியா
இலக்கணம்
thumb|right|250px|குமுதக்கிரியா ஆரோகணச் சுரங்கள் C யிலிருந்து தொடக்கம் thumb|right|250px|குமுதக்கிரியா அவரோகணச் சுரங்கள் C யிலிருந்து தொடக்கம்
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), சுத்த தைவதம் (த1), காகலி நிஷாதம் (நி3) ஆகிய சுரங்கள் வருகின்றன.
உசாத்துணைகள்
பகுப்பு:காமவர்த்தனியின் ஜன்னிய இராகங்கள்
பொன்மலை
பொன்மலை (Golden Rock) என்பது திருச்சியில் உள்ள ஒரு இடமாகும். திருச்சிராப்பள்ளி மாநகராட்சியின் நான்கு பகுதியில் ஒன்று இது. இங்கு பொன்மலை ரயில்வே பணிமனை மற்றும் பொன்மலை தொடருந்து நிலையம் அமைந்துள்ளது.
மேற்கோள்கள்
பகுப்பு:திருச்சிராப்பள்ளி நகரம்
வடுகூர் ஊராட்சி
வடுகூர் ஊராட்சி (Vadugoor Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள தலைஞாயிறு வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1710 ஆகும். இவர்களில் பெண்கள் 862 பேரும் ஆண்கள் 848 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹெலன்
ஹெலன் என்ற பெயரில் உள்ள கட்டுரைகள்:
நினைவெல்லாம் நித்யா
நினைவெல்லாம் நித்யா (Ninaivellam Nithya) 1982 ஆம் ஆண்டு வெளிவந்த தமிழ்த் திரைப்படமாகும்.
ஸ்ரீதர் இயக்கத்தில் வெளிவந்த இத்திரைப்படத்தில், முத்துராமன் மகனான கார்த்திக் உடன் ஜெமினி கணேசன் மகளான ஜீஜி இணைந்து நடித்திருந்தார். ஜீஜி நடித்த ஒரே படம் இதுவேயாகும். வர்த்தக ரீதியாக வெற்றியடையாத இப்படத்துடன் திரையுலகிலிருந்து விலகி விட்ட ஜீஜி, பின்னர் மருத்துவத் துறையில் ஈடுபட்டு எய்ட்ஸ் விழிப்புணர்வு தொடர்பான துறையில் மிகுந்த அளவு பணியாற்றியுள்ளார்.
வர்த்தக ரீதியாக இப்படம் வெற்றி அடையாது போயினும், இளையராஜா வின் இசையிலும், வைரமுத்து வின் வரிகளிலும் இதன் பாடல்கள் மிகுந்த பிரபலம் ஆயின. "பனி விழும் மலர்வனம்", "ரோஜாவைத் தாலாட்டும் தென்றல்" போன்ற பாடல்கள் இன்றளவும் மேடைகளிலும், தொலைக்காட்சி இசை நிகழ்ச்சிகளிலும் பாடப்பெறுகின்றன. ஹம்சநாதம் என்னும் கருநாடக இசை இராகத்தின் மீதாக அமைந்த "கன்னிப்பொண்ணு கைமேல" என்னும் பாடல் கிராமிய இசை முறைமையில் அமைந்துள்ளது அதன் தனிச் சிறப்பு.
பாடல்கள்
இத்திரைப்படத்திற்கு இளையராஜா இசையமைத்திருந்தார்.
மேற்கோள்கள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ஸ்ரீதர் இயக்கிய தமிழ்த் திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
ஒவரி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முஹம்மது பாறூக்
காசிமுஹம்மது முஹம்மது பாறூக் (பிறப்பு: பெப்ரவரி 19, 1948) ‘பதியதளாவை பாறூக்’, ‘கலைநதி’, ‘சாலிஹாமணாளன்’ ஆகிய புனைப்பெயர்களில் எழுதிவரும் இலங்கைக் கவிஞரும், எழுத்தாளருமாவார்.
வாழ்க்கைக் குறிப்பு
காசிமுஹம்மது, றாபியத்தும்மா தம்பதியினரின் புதல்வராக மட்டக்களப்பு, காத்தான்குடியில் பிறந்த பாறூக், காத்தான்குடி அரசினர் முஸ்லிம் கலவன் பாடசாலையில் தனது பாடசாலைக் கல்வியைப் பெற்றார். தற்போது பதியதளாவ நகரில் ஒரு வர்த்தகரான இவரின் மனைவி எஸ். ஏ. ஸாலிஹா, பிள்ளைகள்: அனீஸா, மாஹிர்
இலக்கிய ஈடுபாடு
பாறூக்கின் கன்னிக் கட்டுரை 'இஸ்லாமிய பெண்கள் ஏனையோருக்கு முன்மாதிரியாக நடக்க வேண்டும்’ எனும் தலைப்பில் 1967ஆம் ஆண்டு தினகரனிலும், முதல் கவிதை 1970ம் ஆண்டு தினபதியிலும் பிரசுரமாயின. அதிலிருந்து இன்றுவரை தொடர்ச்சியாக 4 தசாப்தங்களுக்கு மேல் எழுதிவரும் இவர் 10க்கும் மேற்பட்ட சிறுகதைகளையும், 500க்கும் மேற்பட்ட கவிதைகளையும், 200க்கும் மேற்பட்ட கட்டுரைகள், நாடகங்கள் உட்பட ஏனைய ஆக்கங்களையும் எழுதியுள்ளார்.
பிரசுரமான ஊடகங்கள்
தினகரன், தினபதி, சிந்தாமணி, வீரகேசரி, நவமணி, மித்திரன் வாரமலர், தினக்குரல், அபியுக்தன், வாரஉரைகல், பாசமலர், உதயம், தாமரை, தடாகம், வானோசை, பிறைக்கலசம், தலைவன், அல்அறப், அல்ஜெஸீரா, முஸ்லிம் குரல், ப்ரியநிலா, மணிமலர்கள், மல்லிகை, சுஹதாக்கள். அல் ஹிறா. வாழ்வோரை வாழ்த்துவோம், சுவடு, சாளரம், வெற்றிமணி, ஸம்ஸம், பா, முக்கனி காலத்தின் குரல்கள், ஞானச் சுரங்கம், கலப்பு, சிரிப்பொலி, ஜும்ஆ, ஹஜ்ஜத் (இந்திய சஞ்சிகை)ஆகிய பத்திரிகைகள், சஞ்சிகைகளில் இவரது ஆக்கங்கள் வெளியாகியுள்ளன.
சிங்கள மொழி மூலம்
பாறூக் சிங்கள மொழி மூலமாகவும் எழுதக் கூடியவர். இவரால் சிங்கள மொழி மூலமாக எழுதப்பட்ட சில கட்டுரைகளும், கவிதைகளும் சிங்களப் பத்திரிகைகளான தவஸ,  குமுதுமலி,  சரசவிய,  விஸித்துற போன்றவற்றில் பிரசுரமாகியுள்ளன. இவரின் ‘ஆதரபஹன’ (அன்புவிளக்கு) எனும் தலைப்பிலான சிங்களக் கவிதைத் தொகுதி ஒன்று விரைவில் வெளிவரவுள்ளது என அறிய முடிகிறது.
இலங்கை வானொலியில்
இலங்கை வானொலி முஸ்லிம் நிகழ்ச்சி, ஒலிமஞ்சரி, வாலிப வட்டம், இளைஞர் அரங்கு, பிஞ்சு மனம், அஹதியா நிகழ்ச்சி, கதை சொல்லும் ஒரு கிராமம் போன்ற நிகழ்ச்சிகளில் சுமார் 30க்கும் மேற்பட்ட ஆக்கங்கள் ஒலிபரப்பாகியுள்ளதுடன் வானொலிக் கவியரங்குகள் பலதில் இவர் நேரடியாக கலந்து கொண்டுமுள்ளார்.
நூல்கள்
இதுவரை வெளிவரவில்லை.
வெளி இணைப்புகள்
பகுப்பு:1948 பிறப்புகள் பகுப்பு:இலங்கை முஸ்லிம் எழுத்தாளர்கள்
பாக்கித்தான் சதுரங்கக் கூட்டமைப்பு
பாக்கித்தான் சதுரங்கக் கூட்டமைப்பு (Chess Federation of Pakistan) பாக்கித்தான் நாட்டில்   சதுரங்க விளையாட்டை முன்னெடுப்பதற்கும் மேம்படுத்துவதற்காகவும்  அமைந்துள்ள ஒரு  தேசிய ஆளும் அமைப்பாகும். இது 1957 ஆம் ஆண்டில் நிறுவப்பட்டது, 1973 ஆம் ஆண்டில் பிடே அமைப்புடன் இணைந்தது.
2022 ஆம் ஆண்டு சூன் மாதத்தில் அனீப் குரேசி தலைவராக ஒருமனதாக தேர்ந்தெடுக்கப்பட்டார்.[    இவரே கூட்டமைப்பின் தற்போதைய தலைவராக உள்ளார்.
பாக்கித்தான் நாட்டில் சதுரங்க போட்டிகள்  மற்றும் பிற உள்ளூர் போட்டிகளை இக்கூட்டமைப்பு ஏற்பாடு செய்கிறது.
இணைப்புகள்
பாக்கித்தான் சதுரங்கக் கூட்டமைப்பு இவற்றுடன் இணைக்கப்பட்டுள்ளது:
கூட்டமைப்புடன் இணைந்த சங்கங்கள்
பின்வரும் அமைப்புகள் பாக்கித்தான் சதுரங்கக் கூட்டமைப்புடன் தொடர்புடையவையாக செயல்படுகின்றன. :
புற இணைப்புகள்
பகுப்பு:சதுரங்க அமைப்புகள் பகுப்பு:பாக்கித்தானில் விளையாட்டு
அக்ரா கவுர் அணை
அக்ரா கவுர் அணை (Akra Kaur Dam) பாக்கித்தான்  நாட்டின் பலுச்சிசுத்தான் மண்டலத்தில் இருக்கும் துறைமுக நகரமான குவாடர் நகருக்கு அருகில் அமைந்துள்ளது. சில நேரங்களில் அங்காரா கவுர் அணை என்றும் குறிப்பிடப்படுகிறது. இந்த அணை 1995 ஆம் ஆண்டு 24 மில்லியன் டாலர் செலவில் குவாடர் மற்றும் அதைச் சுற்றியுள்ள கிராமங்களுக்கு நீர் வழங்குவதற்காக கட்டப்பட்டது. குவாடர் மாவட்டப் பகுதி மக்களுக்கு நீர் வழங்குவதற்கான ஒரே ஆதாரம் இந்த அணை மட்டுமேயாகும். அக்ரா கவுர் அணை 17,000 acre  பரப்பளவு கொண்டதாக உள்ளது.
2005 ஆம் ஆண்டில் இப்பகுதியில் பெய்த மழையால் அணையில் இருந்து நீர்வரத்து ஏற்பட்டு, பல கிராமங்கள் வெள்ளத்தில் மூழ்கின மற்றும் குறைந்தது 20 உயிர்கள் கொல்லப்பட்டன. 2012 ஆம் ஆண்டு சூலை மாதத்தில் ஏற்பட்ட பெரிய அளவிலான வண்டல் படிவு காரணமாக அணை முற்றிலும் வறண்டுவிட்டதாக தகவல்கள் வெளிவந்தன. இது உள்ளூர் மக்களுக்கு கடுமையான குடிநீர் பற்றாக்குறை உட்பட கடுமையான குடிநீர் விநியோக சவால்களை ஏற்படுத்தியது.
மேற்கோள்கள்
பகுப்பு:Coordinates on Wikidata பகுப்பு:பாக்கித்தான் பகுப்பு:பாக்கித்தானிலுள்ள கட்டிடங்கள்
சின்னியம்பாளையம் ஊராட்சி
சின்னியம்பாளையம் ஊராட்சி (Chinniampalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சூலூர் வட்டாரத்தில் அமைந்துள்ளது. இந்த ஊராட்சி, சூலூர் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6329 ஆகும். இவர்களில் பெண்கள் 2996 பேரும் ஆண்கள் 3333 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சூலூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
தமிழக கல்வித்துறை
தமிழக கல்வித்துறை என்பது தமிழக அரசின் ஒரு அங்கமாகும்.கல்வித்துறையின் தலைவர் கல்வி அமைச்சர் ஆவார். இவருக்கு கீழ் பள்ளிக்கல்வித்துறைச் செயலாளர் ஒருவர் இருப்பார். அவர் இந்திய ஆட்சிப்பணியில் தேர்ச்சி பெற்றவராக இருப்பார். மேலும் இதன்கீழ் 9 உட்பிரிவுகள் உள்ளன.
உட்பிரிவுகள்
பகுப்பு:தமிழ்நாட்டில் கல்வி
தேசிய அருங்காட்சியகம், மலேசியா
தேசிய அருங்காட்சியகம் (மியூசியம் நெகரா) மலேசியாவின் கோலாலம்பூரில் ஜலான் தமன்சராவில் அமைந்துள்ளது. இது பெர்டானா ஏரிப் பூங்காவின் அருகில் உள்ளது. இங்கு மலேசிய வரலாறு, பண்பாடு குறித்து அறியலாம். மினாங்கபாவு கட்டிடவியலின் ரூமா கடாங் பாணியில் கட்டப்பட்டுள்ள அரண்மனை போன்ற கட்டிடம் ஆகும். இதன் முகப்பு மலாய் மற்றும் தற்காலக் கூறுகளைக் கொண்டுள்ளது. இந்த தேசிய அருங்காட்சியகம் ஆகத்தி 31, 1963இல் திறக்கப்பட்டது.
தேசிய அருங்காட்சியகம் மூன்று மாடிகளைக் கொண்டுள்ளது; 109.7 மீட்டர்கள் நீளமும் 15.1 மீட்டர்கள் அகலமும் நடுப்பகுதியில் 37.6 மீட்டர்கள் உயரமும் கொண்டுள்ளது. அருங்காட்சியகத்தில் நான்கு முதன்மை காட்சியகங்கள் இன ஒப்பாய்வியலுக்கும் இயற்கை வரலாற்றுக்கும் ஒதுக்கப்பட்டுள்ளன. பண்பாட்டுக் கூறுகளான திருமணங்கள், விழாக்கள், உடைகள் அரங்கக் காட்சிகளாக வைக்கப்பட்டுள்ளன. வழமையான ஆயுதங்கள், இசைக்கருவிகள், கலை மற்றும் கைவினைப் பொருட்கள், மண்பாண்டப் பொருட்கள், விலங்குகள், தாவரங்கள் ஆகியனவும் காட்சிப்படுத்தப்பட்டுள்ளன.
வெளி இணைப்புகள்
பகுப்பு:தேசிய அருங்காட்சியகங்கள் பகுப்பு:மலேசிய அருங்காட்சியகங்கள்
மணல் திருவிழா
மணலைக் கொண்டு சிற்பங்கள் செய்து போட்டிகளை நடத்துவதே மணல் திருவிழா ஆகும். கல், மரம், வெண்கலம் போன்றவற்றில் உருவாக்குவது போல மணலிலும் சிற்பங்களை உருவாக்குகிறார்கள்.
மணல் திருவிழா என்பது உலகத்தில் பரவலாக நடைபெறுவருகிறது. இந்தியாவில் ஒரிசா மாநிலம் பூரியில் மணல் திருவிழா நடைபெறுகிறது. பூரியில் சுதர்சன் பட்நாயக் என்னும் கலைஞர் சுனாமி பேரழிவினால் ஏற்பட்ட நிகழ்வுகளை நினைவு கூரும் வகையில் மணலில் சிற்பங்களைச் செய்து காட்சிப்படுத்தியுள்ளார். இந்தியாவில் கோவாவிலும் மணல் விழா கோவா சுற்றுலாத் துறையின் கூட்டுறவால் நடத்துகிறார்கள்.
அமெரிக்கா,  இங்கிலாந்து, ஆத்திரேலியா, கனடா, செருமனி, இந்தோனேசியா, நெதர்லாந்து, பாக்கித்தான், போர்ச்சுக்கல்  ரசியா, சுவிட்சர்லாந்து, துருக்கி ஆகிய நாடுகளில் இந்த மணல் திரு விழா நிகழ்கிறது.
மேற்கோள்
பகுப்பு:விழாக்கள்
மஞ்சபுத்தூர் ஊராட்சி
மஞ்சபுத்தூர் ஊராட்சி (Manjaputhur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சங்கராபுரம் வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2186 ஆகும். இவர்களில் பெண்கள் 1074 பேரும் ஆண்கள் 1112 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கனககுசுமாவளி
கனககுசுமாவளி இராகம் கருநாடக இசையில் பயன்படும் இராகங்களில் ஒன்றாகும். இது 61 ஆவது மேளகர்த்தா இராகமாகிய, "ருத்ர" என்றழைக்கப் படும் 11 ஆவது சக்கரத்தின் முதலாவது மேளமாகிய காந்தாமணி இராகத்தின் ஜன்னிய இராகம் ஆகும்.
இலக்கணம்
thumb|right|250px|கனககுசுமாவளி சுரங்கள் C யிலிருந்து தொடக்கம்
இந்த இராகத்தில் ஷட்ஜம், சதுசுருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம், சுத்த தைவதம் (த1) ஆகிய சுரங்கள் வருகின்றன.
உசாத்துணைகள்
பகுப்பு:காந்தாமணியின் ஜன்னிய இராகங்கள்
எம். பிரபாகர் ரெட்டி
'''எம். பிரபாகர் ரெட்டி' (M. Prabhakar Reddy'') என்பவர் இந்திய திரைப்பட நடிகர் ஆவார். இவர் தெலுங்கு திரையுலகை சேர்ந்தவர்.
இவர் 472 படங்களில் நடித்துள்ளார்.
பிறப்பு
பிரபாகர் ரெட்டி துங்கதுரத்தி, தெலுங்கானா, இந்தியாவில் லட்சுமண ரெட்டி- கௌசல்யாவிற்கு பிறந்தார்.
படிப்பு
தொடக்க கல்வியை சூரியபேட்டை நகரிலும், இடைநிலை கல்வியை சிட்டி கல்லூரி, ஐதராபாத்திலும் முடித்தார்.
இவர் 1955-1960 காலத்தில் மருத்துவ கல்வியை உஷ்மானியா கல்லூரியில் முடித்தார்.
மறைவு
1997 ல் ஐதராபாத்தில் மறைந்தார்.
வெளி இணைப்புகள்
பகுப்பு:1935 பிறப்புகள் பகுப்பு:1997 இறப்புகள்
நாங்கிங் படுகொலைகள்
நாஞ்சிங் படுகொலைகள் (Nanjing Massacre) அல்லது நாங்கிங் படுகொலைகள் (Nanking Massacre) அல்லது நாஞ்சிங் வன் கலவி (Rape of Nanking) என அறியப்படுவது இரண்டாம் சீன-சப்பானியப் போரின் போது ஆறு வாரங்களாக இடம்பெற்ற நாஞ்சிங் போரில் கைப்பற்றப்பட்ட சீனக் குடியரசின் முன்னைய தலைநகர் நாஞ்சிங்கில் திசம்பர் 13, 1937 அன்று இடம்பெற்ற பெரும் படுகொலையும் மற்றும் போர் வன்புணர்வாகும். இக்காலப் பகுதியில் ஆயிரக்கணக்கான சீன பொதுமக்களும் ஆயுதமற்ற போர்வீரர்களும் சப்பானிய பேரரசின் படைகளினால் கொல்லப்பட்டனர். இதனைத் தொடர்ந்து வன்புணர்வும் கொள்ளையும் பரவலாக இடம்பெற்றது. வரலாற்றாளர்களும் சாட்சிகளும் 250,000 முதல் 300,000 வரையானோர் கொல்லப்பட்டனர் என கணிப்பிட்டுள்ளனர். இக்கொடூரத்தினைப் புரிந்த சில முக்கியமானவர்கள் போர் குற்றவாளிகள் என அடையாளமிடப்பட்டு, பின்னர் நாஞ்சிங் போர் குற்ற நீதிமன்றத்தில் குற்றவாளிகளாகக் காணப்பட்டு மரணதண்டனைக்கு உட்படுத்தப்பட்டனர்.
இச்சம்பவம் சச்சரவுள்ள அரசியல் விடயமாக நீடித்தது. ஏனென்றால், இப்படுகொலை கொள்கை நோக்கத்திற்காக மிகையான அல்லது முற்றிலும் புனையப்பட்டதென சில வரலாற்று மீள்நோக்கர் மற்றும் சப்பானிய தேசியவாதிகளால் வாதிடப்பட்டது. தேசியவாதிகளின் மறுத்தல் அல்லது போர்க் குற்ற நியாயப்படுத்தல் முயற்சியின் விளைவினால் நாங்கிங் படுகொலை எதிர்வாதம் சீன-சப்பானிய உறவில் தடையாக நீடித்தது. அத்துடன் சப்பானின் தென் கொரியா, பிலிப்பைன்சு உறவிலும் தாக்கத்தை ஏற்படுத்தியது.
1945 இல் சப்பான் சரண் அடைந்ததும் பல இராணுவ குறிப்புக்கள் இரகசியமாக வைக்கப்பட்டதால் அல்லது அழிக்கப்பட்டதால் படுகொலை ஏற்படுத்திய மரணம் பற்றிய சரியான விபரத்தை தெரிந்து கொள்ள முடியவில்லை. தூர கிழக்குக்கான பன்னாட்டு இராணுவ நீதிமன்றம் இச்சம்பவத்தில் 200,000 க்கு மேற்பட்டோர் கொல்லப்பட்டிருக்கலாம் என்றது. சீனாவின் உத்தியோக பூர்வ கணக்கெடுப்பு 300,000 என நாஞ்சிங் போர் குற்ற நீதிமன்ற ஆய்வினை அடிப்படையாகக் கொண்டு தெரிவித்தது. சப்பானிய வரலாற்றாளர்கள் 40,000–200,000 வரை எனக் குறிப்பிட்டனர். சில வரலாற்று மீள்நோக்கர் மறுத்து, மரணங்களை இராணுவ அடிப்படையில் விபத்து அல்லது அதிகாரமளிக்காத கொடுமையின் தனிமைப்படுத்தப்பட்ட விபத்து என நியாயப்படுத்தினர்.
ஆயினும் சப்பானிய அரசாங்கம் நாங்கிங் வீழ்ச்சிக்குப் பின் சப்பானிய பேரரசின் படைகளினால் மேற்கொள்ளப்பட்ட நிராயுதபாணிகளின் கொலை, கொள்ளை மற்றும் ஏனைய வன்முறைகளின் நிமித்தம் செயற்பட ஒத்துக் கொண்டது. சப்பானிய அரசு மற்றும் சமுதாயத்திலிருந்த ஒரு குறிப்பிட்ட சிலர் மரணங்கள் இராணுவ ரீதியாக இயற்கையானவை என்றும் குறிப்பிடத்தக்க சம்பவம் ஒருபோதும் இடம்பெறவில்லையெனவும் வாதிட்டனர். படுகொலை மறுப்பு ஓர் முக்கிய சப்பானிய தேசியமாக இடம்பெற்றது. சப்பானில் மொதுமக்கள் கருத்துக்கள் மாறுபட்டுக் காணப்பட்டன. சிலர் படுகொலை இடம்பெற்றதை மறுத்தனர். இருப்பினும், இச்சம்பவ வரலாறு வாத எதிர்வாதத்தினை ஏற்படுத்தி குறிப்பிட்ட காலப்பகுதியில் பன்னாட்டு ஊடகங்களில் குறிப்பாக சீனா, தென் கொரியா மற்றும் ஏனைய கிழக்காசிய நாடுகளில் எதிரொலித்தது.
வெளியிணைப்புக்கள்
பகுப்பு:சப்பானிய வரலாறு பகுப்பு:சீன வரலாறு பகுப்பு:ஆசியாவின் வரலாறு
ஈர்ப்பு வில்லை
வெகுதூரத்தே ஒரு பொருளிலிருந்து (உதாரணமாக தூரத்திலுள்ள ஒரு விண்மீன் பேரடை) வரும் ஒளியை வளைக்கக்கூடிய பார்ப்பவருக்கும் ஒளிமுதலுக்கும் இடையிலுள்ள ஒரு மிகப்பெரும் பொருளே (உதாரணமாக ஒரு பெரும் விண்மீன் பேரடைத் திரள்) ஈர்ப்பு வில்லை (Gravitational lens) எனப்படும். இது எய்ன்ஸ்டினின் பொதுச் சார்புக் கோட்பாடு மூலம் கண்டறியப்பட்ட ஒரு வானியல் நிகழ்வாகும். இவ்வாறான ஒரு நிகழ்வு பற்றி முதன்முதல் கருத்துக்களை ஒரெஸ்ட் ச்வொல்ஸன் என்பவர் 1924ஆம் ஆண்டு வெளியிட்டாலும், 1936இல் ஆல்பர்ட் ஐன்ஸ்டைன் என்ற அறிவியலாளரால் வெளியிடப்பட்ட கட்டுரை இந்நிகழ்வை தெளிவாக விளக்குவதாய் அமைந்தது. இதன்படி நேராக மாத்திரமே செல்லும் எனக் கருதப்பட்ட ஒளியை ஈர்ப்பு விசையினால் வளைக்க முடியுமெனத் தெரிவித்தார்.
பகுப்பு:வானியற்பியல்
பவுல் டிக்சி
பவுல் டிக்சி (Paul Dixey, பிறப்பு: நவம்பர் 2 1987, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 19 முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2005 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பவுல் டிக்சி - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1987 பிறப்புகள் பகுப்பு:டர்ஹாம் பல்கலைக்கழகத் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
கருவேம்பு
கருவேம்பு (garuga) என்பது ஒரு தாவரம் ஆகும். இந்த மரத்தைப்போல் பல வகையான தாவரங்கள் இந்தியாவிலும், அமெரிக்காவிலும் காணப்படுகிறது. இவை பொதுவாக இலைகளை உதிர்த்து பூக்களை மட்டும் கொண்டு காட்சி தரும். இதன் கனி மருந்துப்பொருளாகப் பயன்படுகிறது. பொதுவாக கடல் மட்டத்திலிருந்து 200 அடி உயரத்தில் வளரும் தன்மையுடையது. இத்தகைய தாவரம் சொலமன் தீவுகள்,ஆஸ்திரேலியா, தென்கிழக்காசியா, மேலேசியா, மெலனீசியா போன்ற இடங்களில் காணப்படுகிறது.
மேற்கோள்கள்
பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள் பகுப்பு:மரங்கள்